Tässä Jerusalem uutiset ja Pekka Sartola, hyvää lauantai-iltaa.
Uutisaiheitamme tänään;
Yhdysvaltojen presidentti Trumpin ponnistelut -
Israelin kansainvälisten suhteiden hyväksi toivat tulosta.
4.9. Valkoisesta Talosta tuli pitkään odotettu ilmoitus, -
että kaksi eurooppalaista valtiota, Serbia ja Kosovo -
ovat siirtämässä suurlähetystönsä Tel Avivista Jerusalemiin.
Toistaiseksi vain Keski-Amerikan valtio Guatemala on, USA:n lisäksi, -
siirtänyt suurlähetystönsä Jerusalemiin ja tunnustanut siten -
Jerusalemin Israelin valtion pääkaupungiksi.
Kosovo ja Serbia eivät ole Euroopan unionin virallisia jäsenvaltioita, -
mutta tällainen avaus on silti erittäin merkittävä, -
koska Kosovo on muslimienemmistöinen valtio, -
ja Israel on puolestaan valmis tunnustamaan Kosovon -
ja avaa oman lähetystönsä maan pääkaupungissa Pristinassa.
Serbia on ensimmäisen eurooppalaisvaltio, -
joka tunnustaa Jerusalemin Israelin pääkaupungiksi.
Israelilainen mediayhtiö KAN raportoi syyskuun alussa, -
että Persianlahden öljyvaltio Bahrain, olisi harkitsemassa liittyä -
samaan joukkoon Arabiemiraattien kanssa ja tunnustaa Israelin valtio.
Kan-median mukaan tämä voisi tapahtua vielä syyskuun aikana ja -
jopa ennen juutalaisten uutta vuotta Ros HaShanaa ja Jom Kippuria.
Media yhtiö The Times of Israel toppuutteli kuitenkin toteamalla, -
että Bahrainin kuningas Hamad bin Isa-Al-Khalifa kertoi -
presidentti Trumpin vävylle, Jared Kushnerille, -
että Bahrain odottaa tunnustamisen kanssa siihen saakka kunnes -
Saudi-Arabia on tehnyt ensi aloitteen siihen suuntaan.
Kuten olemme aikaisemminkin jo kertoneet, -
niin saudit ovat ilmoittaneet, että ennen suhteiden normalisointia, -
Israelin ja palestiinalaisten avoimena ollut kysymys tulee ratkaista.
Vaikeasta koronavirustilanteesta huolimatta, -
Hamas ei hellittänyt tarvettaan ampua raketteja Israeliin ja -
lähettää ilmapallopommeja Negevin puolelle.
Israelin hallitus oli puolestaan luvannut lähettää avustusta heti, -
kun Hamas suostuu lopettamaan tällaiset iskut, mutta ei ennen sitä.
Armeija kostikin välittömästi Hamasin aloittamat toimenpiteet ja -
iski voimalla noin sataan Hamasille tärkeään tukikohtaan Gazan kaistalla.
Niitä olivat sekä Hamasin sotilaalliset tukikohdat, että yli 30 maanalaista -
ase- ja pommitehdasta, sekä räjähdevarastoa.
Tästä huolimatta Israel on kuitenkin sallinut elintarvike- ja -
polttoainekuljetukset Gazaan, jotta sähkönsaanti olisi turvattu -
alueen sairaaloissa ja terveyskeskuksissa.
Persianlahden öljyvaltio Qatar toimi jälleen välittäjän roolissa -
tuoden Hamasille avustusta sekä luvaten samalla kaksinkertaistaa -
kuukausittain antamansa avustukset, -
jos se auttaa saamaan aikaan tulitauon Hamasin ja Israelin välille.
Israelin ja arabiemiraattien välinen rauhansopimus -
on saanut palestiinalaiset raivoihinsa ja he ovatkin syyttäneet -
emiraattien hallitusta arabien, palestiinalaisten -
ja islamin asian pettureiksi.
Emiraattien hallitusta lähellä oleva uutiskanava Al-Ittihad -
vastasi palestiinalaisten syytöksiin toteamalla, -
"Me emme ole pettäneet ketään, meillä on viisaat johtajat, jotka ovat -
katsoneet tehdä sen mikä on hyväksi maallemme, arabeille ja muslimeille.
Teidän, palestiinalaisten, tulisi päästä eroon -
korruptoituneista johtajistanne. Nyt on jo aika saada aikaan rauhaa, -
vakautta ja uutta kehitystä koko alueelle.", mainitsi lehti.
Viime vuosikymmeninä konfliktit ja jännitteet ovat olleet aina läsnä -
ja estäneet kaikki mahdollisuudet rauhan ja alueen hyvinvoinnin -
edistämiseen, mainitsi lehden päätoimittaja Hamad al-Kaabi.
Hän jatkoi edelleen toteamalla, "Olin itsekin pitkään Israelin vastustaja, -
mutta en ole sitä enää. Aika on selvästi näyttänyt meille, -
kuka on todellinen vihollisemme ja kuka taas oikea ystävä.
On väärin, että palestiinalaiset tuomitsevat meidät siitä, -
että teemme sen, mikä on maamme kannalta oikein, -
olemmehan kuitenkin vuosikymmeniä tukeneet -
Mahmoud Abbasin korruptoitunutta hallintoa miljardeilla dollareilla.
Entinen johtajanne Jasser Arafat sai aikaan -
Israelin ja palestiinalaisten välisen kiistan, ja keräsi samalla itselleen, -
vaimolleen ja tyttärelleen yli 8 miljardin dollarin omaisuuden".
Näin siis Arabiemiraattien medialähde Al Ittihad.
Mahmoud Abbasin johtama palestiinalaishallinto on joutunut -
vastatuuleen myös Arabiliiton sisällä, sillä he ovat vaatineet Arabiliitolta -
pikaista hätäkokousta tuomitsemaan tuoreeltaan Arabiemiraattien ja -
Israelin välisen rauhan ― ja diplomaattisen sopimuksen.
Arabiliitto hylkäsi kuitenkin Abbasin vaatimuksen toteamalla, -
että sekä Egypti että myös Bahrain ovat tervehtineet suurella tyydytyksellä
sopimuksen syntymistä ja Saudi-Arabia on sallinut -
Israelin lentokoneiden käyttää ilmatilaansa.
On siis aika edetä kohti rauhaa eikä kaivaa sotakirveitä.
Palestiinalaishallinnon johtava virkamies Saeb Erekat vaati -
Arabiliiton pääsihteeriä Ahmed Aboul Gheit'iä eroamaan virastaan.
Sekin ehdotus tyrmättiin liiton taholta välittömästi.
Palestiinalaishallinnon aktiiviset tukijat ovatkin enää Turkki, Iran -
ja Egyptissä laittomaksi julistettu Muslimiveljeskunta.
Israelin ja Arabiemiraattien välinen rauhansopimus on saanut aikaan -
monenlaisia spekulaatioita siitä, mistä kaikesta muusta -
on sopimuksen ulkopuolella sovittu.
Eräs kuumimmista niistä on ollut Israelin hallituksen aikomus -
liittää osia Jordanjokilaaksosta ja Juudean ja Samarian -
asutuskeskuksista, setlementeistä, oman valtionsa lainsäädännön piiriin.
Asia tuli esille, kun Israelin delegaatio saapui -
Abu Dhabin lentokentälle ensimmäi- selle viralliselle vierailulle maahan.
Tuolloin Emiraattien ulkoasioita hoitava Jamal- al- Musharakh -
kertoi lehdistölle, että sekä Yhdysvallat että Israel -
olivat vakuuttaneet, että siirtokuntia ei liitetä Israeliin.
Kysyttäessä mahdollisuutta, jos siirtokunnat liitteisiin Israeliin, -
uhkaako se nyt maiden välillä tehtyä rauhan- ja diplomaattista sopimusta?
"Ei se tule vaikuttamaan siihen", sanoi Al-Musharakh.
"Kahden väliset suhteet ovat siksi lujat, että ne kestävät kyllä -
erilaista vaihtelua tämänkin kysymyksen kohdalla.
Mutta tosiasia on, että siirtokuntien liittäminen juuri tuolloin, -
olisi estänyt sopimuksen syntymisen.
Maamme suurlähetystö Israelissa tulee sijaitsemaan Tel Avivissa", -
mainitsi Al-Musharak, "mutta me olemme nyt oikealla polulla -
ja jatkamme näin eteenpäin".
Vuonna 2015 tehdyssä sopimuksessa Iranin ja viiden valtion välillä, -
sovittiin Iranilla olevan oikeus rikastaa uraania vain -
määrätty määrä ja vain määrättyyn rikastamisprosenttiin saakka.
Nyt YK:n alainen Atomienergiajärjestö IAEA, ilmoitti, että on käynyt selville,
että Iran ei ole noudattanut sopimuksessa määrättyjä ehtoja, -
vaan on rikastanut uraania jopa yli 10 kertaa enemmän -
ja korkeammalle asteelle, kuin mitä sopimukseen oli kirjoitettu.
Israel on toistuvasti varoittanut IAEA:ta tästä Iranin toiminnasta, -
mutta järjestö ei ole noteerannut varoituksia.
Vasta voimakkaan kansainvälisen painostuksen jälkeen -
Iran suostui päästämään IAEA:n tarkastajat -
toiseen niin sanotuista salaisista ydinasetehtaistaan.
Järjestön tarkastajat kertoivat raportissaan olevansa syvästi -
huolestuneita näkemästään ja vaativat vapaata pääsyä -
kaikkiin muihinkin Iranin ydinohjelmaan kuuluviin laitoksiin, -
minkä Iran on puolestaan estänyt.
Näin Jerusalem uutiset tällä kertaa. Muistathan rukoilla -
rauhaa tuolle kaupungille, maalle ja koko Lähi-itään.
Nähdään jälleen viikon kuluttua.
Hyvä katsoja. Jos tämä ohjelmasarja on puhutellut sinua -
ja haluat sen jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää pankkisiirtoa ruudussa näkyvään numeroon.
Muista mainita maksunsaaja sekä viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola